Slovenská obchodná inšpekcia oznamuje, že na trhu v SR zistila v výrobok, ktorý bol oznámený do systému RAPEX Nórskom, a ktorý predstavuje závažné riziko ohrozenia zdravia.

Ide o nasledovný výrobok:
Stolná lampa s ohybným ramenom „Retro“ „Unilux“ Typ 861

Krajina pôvodu: Taiwan

Popis výrobku: 	Stolná lampa s tienidlom, podstavcom a ohybným ramenom striebornej farby. Na výrobku je nalepený štítok s týmito údajmi: UNILUX, Type Ref 861, 230V ~ 50Hz, Maxi 60W, E27, CE značka.

Druh nebezpečnosti: riziko požiaru

Príčiny nebezpečnosti:	Nestabilita svietidla v kombinácii s vysokou teplotou môže viesť ku vzniku požiaru.

Opatrenia na ochranu trhu:
Kontrolovaná osoba prijala dobrovoľné opatrenia, na základe ktorých zamedzí dodávku a predaj nebezpečného výrobku, bude informovať odberateľov o nebezpečnom výrobku a možnosti jeho vrátenia späť.
Predmetný nebezpečný výrobok nebol určený na priamy predaj spotrebiteľom, ale má slúžiť na zariaďovanie kancelárií.